CELEX: C2006/310/01
Language: da
Date: 2006-12-16 00:00:00
Title: Sag C-149/06: Anmodning om præjudiciel afgørelse indgivet af Corte suprema di cassazione den 20. marts 2006 — Ministero dell'Economia e delle Finanze, Agenzia delle Entrate mod Porto Antico di Genova SpA

16.12.2006   
            
            
               DA
            
            
               Den Europæiske Unions Tidende
            
            
               C 310/1
            
         Anmodning om præjudiciel afgørelse indgivet af Corte suprema di cassazione den 20. marts 2006 — Ministero dell'Economia e delle Finanze, Agenzia delle Entrate mod Porto Antico di Genova SpA
   (Sag C-149/06)
   (2006/C 310/01)
   Processprog: italiensk
   Den forelæggende ret
   Corte Suprema di Cassazione
   Parter i hovedsagen
   
      Sagsøger: Ministero dell'Economia e delle Finanze, Agenzia delle Entrate
   
      Sagsøgt: Porto Antico di Genova SpA
   Præjudicielle spørgsmål
   
               1)
            
            
               Skal artikel 21, stk. 3, 2. pkt., i forordning (EØF) nr. 4253/88 som ændret ved forordning (EØF) nr. 2082/93 (1) — hvorefter betaling af støtte til de endelige støttemodtagere skal ske uden nogen form for fradrag eller tilbageholdelse, der kan nedsætte den finansielle støtte, de har krav på — fortolkes således, at denne støtte ikke må indgå i beskatningsgrundlaget for indkomstskatten eller anden skat, som støttemodtageren skal betale i medfør af den nationale skattelovgivning?
            
         
               2)
            
            
               I bekræftende fald spørges: Skal skattefritagelsen kun omfatte den støtte, der betales af strukturfonden, eller ligeledes omfatte den støtte, som betales af nationale, regionale eller lokale myndigheder inden for rammerne af samme udviklingsprogram?
            
         
      (1)  EFT L 193, s. 20.